திருப்பூர் மாவட்டம், அவிநாசி அருகேயுள்ள திருமலைக்கவுண்டன் பாளையம் அரசு பள்ளியில் பட்டியலின வகுப்பைச் சேர்ந்த பாப்பம்மாள் என்பவர் சமையல் வேலை செய்வதற்கு மாற்று சமூகத்தினர் எதிர்ப்பு தெரிவித்தனர். அவரை பணி செய்யவிடாமல் தடுத்ததாக 87 பேர் மீது வன்கொடுமை சட்டம் பாய்ந்துள்ளது. 12 முக்கியக் குற்றவாளிகள் தலைமறைவாக இருப்பதாக செய்யூர் போலீஸார் தெரிவித்துள்ளனர். இதற்கிடையே, பாப்பம்மாள் மீண்டும் அதே பள்ளியில் பணிக்கு அமர்த்தப்பட்டார். தற்போது, சமையல் பணிகளை அவரே மேற்கொள்கிறார். நேற்று பள்ளி திறக்கப்பட்டதும் அங்கே படித்துக்கொண்டிருந்த 75 மாணவர்களில் 46 பேரே வந்திருந்தனர். 29 பேர் ஆப்சென்ட் ஆகியுள்ளனர். பள்ளிக்கு வந்த மாணவர்களுக்கு பாப்பாம்மாள் தன் கையால் உணவு பரிமாறினார்.